
Z A P I S N I K
36. sjednice Vijeća Mjesnog odbora Stari Retkovec
održane 20. svibnja 2024.
u sjedištu Mjesnog odbora, I. Retkovec 2a
s početkom u 19,00 sati

NAZOČNI ČLANOVI VIJEĆA:

Anto Ešegović, Ivan Raič, Nives Tenjer i Mirko Bilanović
NENAZOČNI ČLANOVI VIJEĆA: Miro Aušić
OSTALI NAZOČNI: -
Predsjedava Anto Ešegović, predsjednik Vijeća.

Zapisnik vodi Ivan Raič, potpredsjednik Vijeća.


Predsjednik konstatira da je nazočno četiri od ukupno pet članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst zapisnika 35. sjednice Vijeća, održane 15. travnja 2024.

Na prijedlog predsjednika Vijeće jednoglasno utvrđuje

D N E V N I   R E D
1. Zahtjev za čišćenjem i održavanjem zapuštenih parcela na području MO Stari Retkovec, - donošenje zaključka
2. Prijedlog zaključka o dežurstvu u sjedištu Mjesnog odbora Stari Retkovec,

 I. Retkovec 2a

3. Pitanja, prijedlozi i obavijesti.

Ad 1. Zahtjev za čišćenjem i održavanjem zapuštenih parcela na području MO Stari Retkovec, - donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Anto Ešegović, Ivan Raič, Nives Tenjer i Mirko Bilanović

Vijeće jednoglasno donosi
ZAKLJUČAK

o potrebi čišćenja obraslih parcela na području MO Stari Retkovec

1. Temeljem opetovanih te učestalih zahtjeva i primjedbi građana Vijeće utvrđuje da na području MO Stari Retkovec ima puno zemljišnih parcela u privatnom vlasništvu koje su zapuštene i pune neodržavanog raslinja. Zemljišta se  nalaze u neposrednoj blizini obiteljskih kuća,  samim time  predstavljaju potencijalnu opasnost za djeca i odrasle te narušavaju kvalitetu života stanovnicima okolnih kuća.

2. Smatra se da problematici navedenoj  u točci 1)  treba pristupiti ozbiljno i žurno, građani su nezadovoljni i frustrirani obzirom su učestalo prijavljivali problem zapuštenih zemljišta nadležnim uredima ali bezuspješno. Isto tako Vijeće je Zaključkom tražilo čišćenje obraslih privatnih parcela na području MO Stari Retkovec, ali nije dobiven  odgovor, a niti je nešto napravljeno po ovom problemu. 

3. Traži se od  nadležnog gradskog ureda/poljoprivrednog redarstva da iziđu na teren i žurno izvide mogućnosti rješavanja navedenog problema radi sprečavanja širenja bolesti i  nametnika kao i potencijalne opasnosti od požara.  

4. Ovaj zaključak dostavlja se Vijeću Gradske četvrti Donja Dubrava na daljnje postupanje. 
Ad 2. Prijedlog zaključka o dežurstvu u sjedištu Mjesnog odbora Stari Retkovec,

 I. Retkovec 2a


Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Anto Ešegović, Ivan Raič, Nives Tenjer i Mirko Bilanović


Vijeće jednoglasno donosi

Z A K LJ U Č A K

o dežurstvu u sjedištu Mjesnog odbora Stari Retkovec, I. Retkovec 2a

1. Članovi Vijeća Mjesnog odbora Stari Retkovec neće dežurati tijekom mjeseca 

lipnja, srpnja i kolovoza zbog godišnjih odmora.

2.  Ovaj Zaključak će biti objavljen na oglasnoj ploči u sjedištu Mjesnog odbora.

Ad 3. Pitanja, prijedlozi i obavijest
Budući da  se  nitko nije javio za riječ predsjednik zatvara točku dnevnog reda te zaključuje sjednicu.

Dovršeno u 19,55 sati.
KLASA: 026-08/24-003/1046
URBROJ: 251-13-11-4/003-24-2
Zagreb, 22. svibnja 2024.
Zapisnik sastavio:
Ivan Raič

                                                                                                        Predsjednik Vijeća 
                                                                                              Mjesnog odbora Stari Retkovec

                                                                                                         Anto Ešegović

	Izvješće o glasanju na 36. sj. VMO Stari Retkovec dana 20. svibnja 2024.

